Vinjar Slåtten

Vinjar Slåtten (født 16. juli 1990 i Voss) er en norsk kulekjører, som deltar i kulekjøring under Vinter-OL 2018.

Idrettskarriere

2005/06 
Slåtten deltok i junior-VM i freestyle 2006 i Krasnoe Ozero i Russland, og kom der på 36.-plass i kulekjøring og 39.-plass i parallellkulekjøring. Han deltok i Europacupen i freetyle, og fikk en 26.- og en 37.-plass i europacuprennet i Krasnoe Ozero i mars 2006. I den nordiske cupen kom han på tredjeplass.

2006/07 
Han deltok i Verdenscupen i freestyle 2006/07, og fikk der en 34.-plass i kulekjøring og en 34.-plass i parallellkulekjøring som beste resultat. Han fikk ingen poeng i verdenscupen denne sesongen. 

Under VM i freestyle 2007 kom han på 34.-plass i kuleskjøring og 41.-plass i parallellkulekjøring, og under Junior-VM i freestyle 2007 kom han på 33.-plass i kuleskjøring og 24.-plass i parallellkulekjøring. Han vant kulekjøring i juniorklassen under NM i freestyle 2007 på Hemsedal.

2007/08 
I Europacupen i freestyle 2007/08 fikk han to «topp 10»-plasseringer; han fikk femteplass i kulekjøring og sjuendeplass i parallellkulekjøring i Megève i Frankrike i februar. Han deltok også i to verdenscuprenn i Åre, der han fikk en 31.-plass i parallellkulekjøring som beste enkeltresultat.

2008/09 
Under VM i freestyle 2009 i Inawashiro i Japan kom han på 16.-plass i parallellkulekjøring og 30.-plass i kulekjøring. 

Han deltok både i verdenscupen og nordamerikacupen denne sesongen. I verdenscupen fikk han en 32.-plass som beste enkeltresultat, og i nordamerikacupen fikk han en 12.-plass og en 16.-plass, og han endte på 37.-plass i denne cupen sammenlagt med 47 poeng.

2009/10 
Slåtten deltok i Europacupen i freestyle 2009/10, og fikk en sjuendeplass i kulekjøring i det første europacuprennet i Suomu i Finland. Han fikk til sammen 54 poeng i europacupen denne sesongen, og endte på 57.-plass sammenlagt. Han fikk til sammen 9 poeng i verdenscupen i kulekjøring, som ga 56.-plass sammenlagt.

2010/11 
VM i freestyle 2011 ble arrangert i Deer Valley i USA, og Slåtten kom der på 17.plass i kulekjøring og 27.-plass i parallellkulekjøring. Han fikk sine første pallplasseringer i europacupen denne sesongen, med en andre- og en tredjeplass i Voss i april. Han fikk til sammen 140 poeng i Europacupen i freestyle 2010/11, og kom med det på en delt 26.-plass, sammen med Tevje Lie Andersen. I Verdenscupen i freestyle 2010/11 fikk han 35 poeng i kulekjøring, og kom med det på 37.-plass i kulekjøringscupen.

2011/12 
Den 2. februar 2012 fikk Slåtten sin første pallplassering i verdenscupen, da han kom på tredjeplass i kulekjøring i Deer Valley i USA. Han fikk til sammen 79 poeng i kulekjøring i Verdenscupen i freestyle 2011/12, og endte på 30.-plass sammenlagt i kulekjøring. I verdenscupen totalt kom han på 120.-plass med seks poeng.

Han vant kulekjøring under NM i freestyle 2012 på Voss, foran Stian Eriksen og Patrik Søreide.

2012/13 
Under VM i freetyle 2013 på Voss ble slåtten nummer to i kvalifiseringen, og nummer ni i finalen i kulekjøring singel. I parallellkulekjøring fullførte han ikke. 

Hans beste enkeltplasseringer i Verdenscupen i freestyle 2012/13 ble en sjetteplass i parallellkulekjøring og en tiendeplass i singel, og han endte på 127 poeng i parallellkjøringscupen, som holdt til 19.-plass sammenlagt. I verdenscupen totalt kom han på 104.-plass med 11 poeng.

2013/14 
Slåtten fikk 40 poeng i kulekjøring i Verdenscupen i freestyle 2013/14, og kom på 38.-plass i kulekjøring sammenlagt.

2014/15 
I Verdenscupen i freestyle 2014/15 fikk han en 14.-plass som beste individuelle resultat, og kom til slutt på 29.-plass i parallellkjøringscupen. Han deltok også i Europacupen i freestyle 2014/15 fikk han 61 poeng og endte på 35.-plass. Hans beste plassering i europacupen denne sesongen var en femteplass i parallellkulekjøring i Åre. 

Han deltok i VM i freestyle 2015 i Kreischberg i Østerrike, der han kom på  17.-plass i parallellkulekjøring, og han kom på 27.-plass i kulekjøring singel.

2015/16 
Slåtten fikk to nye pallplasseringer i europacupsammenheng i mars 2016, da han fikk en andre- og en tredjeplass i Duved/Åre. Han kom på 24.-plass i parallellkjøring i Europacupen i freestyle 2015/16. I Verdenscupen i freestyle 2015/16 endte han på 27.-plass i parallellkjøringscupen, med 50 poeng. 

Han vant kulekjøring under NM i freestyle 2016.

2016/17 
Han deltok igjen i Verdenscupen i freestyle 2016/17, og endte til slutt på 27.-plass med 81 poeng i kulekjøring. VM i freestyle 2017 ble arrangert i Sierra Nevada i Spania, og Slåtten kom der på sjuendeplass i kulekjøring.

2017/18 
Han er tatt ut til å delta i kulekjøring under Vinter-OL 2018.

Vinjar Slåtten begynte i PwC i august 2018.

Referanser

Eksterne lenker 
 

Norske freestylekjørere
Freestylekjørere under Vinter-OL 2018
Deltakere for Norge under Vinter-OL 2018
Fødsler i 1990
Personer fra Voss kommune